3,3-இருமெத்தில்பெண்டேன்

3,3-இருமெத்தில்பெண்டேன் (3,3-Dimethylpentane) என்பது C7H16 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 3,3-டைமெதில்பெண்டேன் என்ற பெயராலும் இது அறியப்படுகிறது. 
எப்டேனுடைய மாற்றியன்களில் இதுவும் ஒன்றாகும். 3,3-இருமெத்தில்பெண்டேனின் கொதிநிலை 86.0 °செல்சியசு மற்றும் உருகுநிலை −134.9 °செல்சியசு ஆகும். இதன் அடர்த்தி 0.6934. ஒளிவிலகல் குறியீடு 20 °செல்சியசு வெப்பநிலையில் 1.39092 ஆகும்.

தயாரிப்பு
இதுவே 3,3-இருமெத்தில்பெண்டேன் உற்பத்தி செய்வதற்கான ஒரு தயாரிப்பு முறையாகும். 
மூவிணைய அமைல் குளோரைடுடன் (CH3CH2(CH3)C2Cl) புரோப்பியோனால்டிகைடைச் சேர்த்து வினைபுரியச் செய்தால் 
3,3-டைமெதில்பெண்டேன்-2- ஆல் உற்பத்தி செய்யப்படுகிறது. 3,3-இருமெத்தில்பெண்ட்-2-ஈனை உற்பத்தி செய்ய நீரேற்றம் செய்யப்படுகிறது. ஐதரசனேற்றம் செய்யும்போது சிறிதளவு 3,3-இருமெத்தில்பெண்டேன் கிடைக்கிறது. ஆனால் 2,3-இருமெத்தில்பெண்டேனும் உடன் உற்பத்தியாகிறது.

பண்புகள்
1929 ஆம் ஆண்டில் கிரகாம் எட்கர் மற்றும் சியார்ச்சு காலிங்கேர்ட்டு ஆகியோர் 3,3-டைமெதில்பெண்டேனை உருவாக்கி அதன் இயற்பியல் பண்புகளை முதன்முறையாக அளந்தனர். அளவீடுகள் 20 °செல்சியசு வெப்பநிலையில் எடுக்கப்பட்டன. அவை பிற்காலத்தில் பயன்படுத்தப்பட்ட நிலையான அளவீட்டு நிலைமைகள் அல்ல.

3,3-இருமெத்தில்பெண்டேன் சேர்மத்திற்கு அவர்கள் 0.6934 அடர்த்தியை 20 °செல்சியசு வெப்பநிலையில் அளவிட்டனர். அடர்த்தியின் மாற்ற விகிதம்  Δd/ΔT 0.000848 ஆகும். மின்கடத்தா மாறிலி மதிப்பு 1.940 ஆகும். 20° செல்சியசு வெப்பநிலையில் ஒளிவிலகல் எண் மதிப்பு 1.39114 ஆகும். மாறாவெப்பநிலை  சுருக்கத்தன்மை அளவு 0.00011455 என்றும் சமவெப்ப சுருக்கத்தன்மை 0.00014513 வளிமண்டலங்கள் என்றும் அளவிடப்பட்டன. ஒலியின் வேகம் 1.1295 கிமீ/வி. ஆகவும் வெப்ப விரிவாக்க குணகம் 0.002467/° ஆகவும் இருந்தன. பரப்பு இழுவிசை 19.63 டைன்கள்/செ.மீ. பாகுத்தன்மை 0.00454. எரிப்பு வெப்பம் 11470 கலோரி/கிராம் ஆகவும் இருந்தன. இந்த அளவு மற்ற எப்டேன்களைப் போலவே உள்ளது.

மேற்கோள்கள்

பகுப்பு:ஆல்கேன்கள்
பகுப்பு:நீரகக்கரிமங்கள்